Informácia k rokovaniu Mimoriadneho Miestneho zastupiteľstva
dňa 26.6.2014
(prerokovaniu Záverečného účtu za rok 2013)

1. V súlade so zákonom č. 583/2004 Z.z.  je obec povinná prerokovať návrh záverečného účtu najneskôr do šiestich mesiacov  po uplynutí rozpočtového roka ( § 16 ods. 12).  

2. Podľa § 16 ods. 10 sa prerokovanie záverečného účtu uzatvára jedným z výrokov:
a)	celoročné hospodárenie  sa schvaľuje bez výhrad
b)	celoročné hospodárenie sa schvaľuje s výhradami. 

3. Podľa § 16 ods. 11 ak sa záverečný účet schváli s výhradami, obecné zastupiteľstvo je povinné prijať opatrenia na nápravu nedostatkov.

 4. Podľa § 20 cit. zákona  Ministerstvo financií môže subjektu, ktorému vyplývajú povinnosti z tohto zákona, uložiť za ich nesplnenie pokutu až do výšky 33 000 €.

Podľa  Oznámenia o novele zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov sa zmeny  okrem iných týkajú oblastí: Rozpočet, záverečný účet, ..., pričom účinnosť pokút je od 1. 1. 2014, a to za  (okrem iného) § 16 – Záverečný účet obce, Záverečný účet vyššieho územného celku, konkrétne za:
§ 16 ods. 3, § 16 ods. 5 písm. e), §16 ods. 8 a § 16 ods. 12.

Podľa § 16 ods. 3 pri overovaní účtovnej závierky audítor overuje tiež dodržiavanie povinností podľa § 16 ods. 12, t.j. preverí v roku 2015 pri overovaní účtovnej závierky za rok 2014, či bol záverečný účet za rok 2013 prerokovaný do 30. 6  2014. Ak zistí porušenie, podľa ods. 4 je povinný tieto skutočnosti  písomne oznámiť ministerstvu financií, ktoré následne koná.

Záver:
      Znamená to, že  povinnosťou obce je prerokovať záverečný účet obce do 30. 6. nasledujúceho rozpočtového roku s výrokom:
celoročné hospodárenie  sa schvaľuje bez výhrad alebo
celoročné hospodárenie sa schvaľuje s výhradami ( a prijatím opatrení na nápravu nedostatkov). 
Ak to obec nesplní, môže dostať okrem iného uvedenú pokutu. 

Konštatujeme teda, že mestská časť  je povinná prerokovať záverečný účet mestskej časti za rok 2013  v súlade s uvedeným  do 30. 6. 2014  a v súlade so zákonom č. 431/2002 Z.z. o účtovníctve je povinnosť overiť účtovnú závierku za rok 2013 do 31. 12. 2014.